**Pārskata par projekta dalībniekiem[[1]](#footnote-2) aizpildīšanas ieteikumi**

1. Atbilstoši pārskata par projekta dalībniekiem (turpmāk – pārskats) formai Eiropas Savienības (turpmāk - ES) fondu finansējuma saņēmējam (turpmāk - FS) ir jāveic datu apstrāde - uzkrāšana un apkopošana, tai skaitā īpašu kategoriju personas datu apstrāde, kas jāveic atbilstoši [Fizisko personu datu apstrādes likumam](https://likumi.lv/ta/id/300099-fizisko-personu-datu-apstrades-likums).
2. Centrālā finanšu un līgumu aģentūra (turpmāk – CFLA), kā Sadarbības iestāde, ievērojot Ministru kabineta 2015.gada 24.februāra noteikumus Nr.108[[2]](#footnote-3), slēdz līgumu par Kohēzijas politikas fondu vadības informācijas sistēmas (turpmāk - KPVIS) 2014.–2020.gadam e-vides izmantošanu un lietotāja tiesību piešķiršanu ar FS. Turklāt atbilstoši līguma vai vienošanās nosacījumiem par projekta īstenošanu ir atbildīgs ES fondu FS. Ievērojot minēto, nav pieļaujams, ka datu ievadi KPVIS nodrošina sadarbības partneri, pakalpojuma sniedzēji vai kādas citas personas.
3. Pārskats iesniedzams reizi gadā līdz 30.janvārim par iepriekšējā kalendāra gada dalībniekiem un sasniegtiem tūlītējiem rādītājiem, Eiropas Sociālā fonda (turpmāk - ESF) projektiem, kuros ir noteikts uzraudzības rādītājs "dalībnieku/personu skaits", kā arī tajos Eiropas Reģionālās attīstības fonda (turpmāk - ERAF) projektos, kas paredz fizisku personu apmācības vai kapacitātes stiprināšanas pasākumus. Ja šāds rādītājs projektā nav noteikts, pārskats nav iesniedzams. Ministru kabineta (turpmāk – MK) noteikumos par Specifiskā atbalsta mērķa (turpmāk – SAM) īstenošanu var būt paredzēti īpaši nosacījumi dalībnieku iekļaušanai pārskatā, kas FS jāievēro, pieprasot, apstrādājot un aizpildot datus par dalībniekiem.
4. Ņemot vērā, ka CFLA nodrošina KPVIS datu sasaisti ar Pilsonības un migrācijas lietu pārvaldes (turpmāk - PMLP), Veselības un darbspēju ekspertīzes ārstu valsts komisija (turpmāk - VDEĀVK), Nodarbinātības valsts aģentūras (turpmāk - NVA) un Valsts ieņēmumu dienesta (turpmāk - VID) informācijas sistēmas datiem, gadījumā, ja dalībniekam ir PMLP piešķirts Latvijas Republikas personas kods, tad kolonnas 0.3., 0.4., 0.5., 6., nav obligāti aizpildāmas (var tikt atstātas tukšas). Savukārt kolonnas 2.1., 2.2., 2.2.1., 3.2., 3.2.1., 3.2.2., 3.2.3., 3.2.4., 3.2.5., 8.1. un 8.4. KPVIS e-vidē vairs netiek attēlotas, ja dalībnieks ir ar Latvijas Republikas personas kodu. Šīs kolonnas redz tikai KPVIS iekšējā vidē (piemēram, CFLA atbildīgais projekta vadītājs). Šīs kolonnas sistēma aizpilda pati brīdī, kad pārskatu iesniedz no e-vides.

**NB!** Dalībnieku datus var vai nu ievadīt pa vienam KPVIS e-vidē vai arī ielādēt KPVIS e-vidē visus uzreiz no atbilstoši noformēta Excel faila (skatīt failu [ŠEIT](https://elrg.cfla.gov.lv/images/3/31/Dal%C4%ABbnieki_%28E_12%29_veidlapa_datu_aizpild%C4%AB%C5%A1anai_un_aug%C5%A1upiel%C4%81dei_evide_%28atjaunota_18_01_2021%29.xlsx); savukārt [ŠEIT](https://elrg.cfla.gov.lv/images/3/33/Dal%C4%ABbnieki_%28E_12%29_veidlapa_ar_skaidrojumiem_evide_%28atjaunota_18_01_2021%29.xlsx) ir tas pats Excel fails ar aizpildīšanas skaidrojumiem).

* 1. Ja dalībniekam nav piešķirts Latvijas Republikas (turpmāk – LV) personas kods, tad dalībnieka datus sistēmā jāievada manuāli (nevar ielādēt no Excel faila) un sistēmā dalībnieka formā datu laukā “Dalībnieks bez Latvijas personas koda” jāieliek atzīme jeb ķeksis. Pēc tam parādīsies papildus aizpildāmie datu lauki: 2.1., 2.2., 2.2.1., 3.2., 3.2.1., 3.2.2., 3.2.3., 3.2.4., 3.2.5., 8.1. un 8.4. Piezīme – 8.1. un 8.4. datu lauku (par tūlītējiem rezultāta rādītājiem) sākotnēji var neaizpildīt (var atstāt tukšus).

1. Pārskats ir aizpildāms par dalībniekiem, kas uzsāka dalību seminārā/apmācībā/konsultācijā/citā pasākumā, pat, ja pēc kāda laika tie ir pārtraukuši dalību tajā. Katra dalībnieka informāciju ievada pie katra pasākuma, kurā viņš piedalījies projekta laikā.
2. Dati par dalībnieku apkopojami, uzsākot dalību (brīdī, kad dalībnieks iesaistās attiecīgajā dalībā) un gadījumā, ja dalības laikā mainās kāds no parametriem (piemēram, vecums, dalījums pēc statusa darba tirgū u.tml.), izmaiņas pārskatā nav jāveic. Ja uz dalībnieka datu ievades (vai ielādes no Excel faila) brīdi vēl nav zināmi dati par tūlītējiem rādītājiem (t.i., 8.2. un 8.3. kolonna), tad šos datus drīkst nenorādīt (kolonnu drīkst atstāt tukšu).
3. Dalībai noslēdzoties vai tiekot pārtrauktai, un ja dalībnieka dati jau bija iesniegti CFLA caur KPVIS, tad attiecīgi jāpapildina vai jālabo dalībnieku dati šādās kolonnās:
4. “1.6. Dalības pārtraukšanas datums” (ja pārtrauca dalību);
5. “1.7. Iegūtā kvalifikācija (nosaukums)” (ja ieguva kvalifikāciju);
6. “8.2. Izglītībā/ apmācībā iesaistītie dalībnieki pēc aiziešanas”;
7. “8.3. Kvalifikāciju ieguvušie dalībnieki pēc aiziešanas”;
8. “9. Piezīmes” – pēc nepieciešamības.

**NB!** Dati par tūlītējiem rezultāta rādītājiem (t.i., 8.2. un 8.3. kolonna) jāiegūst starp dienu, kad persona pabeidz apmācības (t.sk. var būt arī dalības pārtraukšanas vai pabeigšanas diena), un dienu, kas ir ne vēlāk kā četras nedēļas pēc dalības pārtraukšanas vai pabeigšanas.

1. OBLIGĀTIE LAUKI, kas FS jāaizpilda, lai dalībnieks, kuram nav piešķirts LV personas kods, tiktu ziņots Eiropas Komisijai (EK).

Ja persona atsakās aizpildīt kādu no šīm sadaļām, persona netiek ziņota EK kā dalībnieks:

* Pamatinformācija par dalībnieku (vecums, dzimums)[[3]](#footnote-4);
* Dalībnieku dalījums pēc statusa darba tirgū (2.sadaļa[[4]](#footnote-5));
* Dalībnieku dalījums pēc izglītības (4.sadaļa).

1. Ja FS konstatē, ka dalībnieks norādījis nepatiesu/neprecīzu informāciju, FS ir pienākums pārskatā to norādīt korektu. Precizētajiem datiem jāizriet no citiem pierādāmiem avotiem (piem., pašvaldības vai citiem reģistriem, vai loģikas kļūdām), kas norādītas zemāk pie katras sadaļas.
2. Dalībnieku dati jāuzkrāj tik reizes, cik reizes dalībnieks piedalījies pasākumos. Ja dalībnieks viena projekta ietvaros piedalās vairākas reizes pasākumos, tad datu ievākšana jāveic atbilstoši SAM rādītāja pasē noteiktajiem darbību līmeņiem:

* Ja projekta darbības līmenis ir viss projekts, tad iesaistoties projektā atkārtoti, tā būs dalība tajā pašā darbībā. FS norāda aktuālos dalībnieka datus pie katras dalības reizes. Ja FS ir zināms, ka dalībnieks iesaistīsies projektā atkārtoti, 8.sadaļu “Tūlītējie rādītāji (dati par dalībnieku mēnesi pēc dalības pabeigšanas)” var neaizpildīt pēc katras dalības reizes, bet aizpildīt tikai pēc pēdējās dalības reizes projektā, visās iepriekšējās dalībās norādot “nav norādīts” un “Piezīmēs” paskaidrojot, ka persona turpina dalību projektā. Savukārt, ja FS nav zināms, vai dalībnieks iesaistīsies projektā atkārtoti, 8.sadaļa jāaizpilda jau pēc pirmās dalības reizes, lai nodrošinātu, ka dati par tūlītējiem rādītājiem ir sniegti par visiem projekta dalībniekiem.
* Ja projektam ir noteikti vairāki darbību līmeņi, uzsākot dalību citā projekta darbībā, personai pirmo reizi uzsākot dalību, jāievāc pilna datu informācija un jānorāda aktuālie dalībnieka dati uz konkrētajā darbībā dalības uzsākšanas brīdi. Šajā gadījumā 8.sadaļu “Tūlītējie rādītāji (dati par dalībnieku mēnesi pēc dalības pabeigšanas)” aizpilda pēc katras dalības reizes.

1. Informācija 2.-6.kolonnās norādāma šādi:

- 1, ja attiecas

- 0, ja neattiecas

- nav norādīts, ja dalībnieks ir atteicies sniegt/nav sniedzis informāciju.

Aizpilda visas 2.- 6. kolonnas[[5]](#footnote-6), norādot attiecīgo vērtību. Par 8.sadaļas aizpildīšanu skatīt “Tūlītējie rādītāji (dati par dalībnieku mēnesi pēc dalības pabeigšanas)”.

1. ERAF projektiem aizpilda 0.1., 0.2., 0.3., 0.4., 0.5., 0.7., 0.8., 0.9., 1.1., 1.2., 1.3., 1.4., 1.5., 1.6. un 1.7. kolonnu[[6]](#footnote-7).
2. **Pamatinformācija par dalībnieku**
3. Sadaļā tiek apkopota pamatinformācija par dalībnieku – vārds uzvārds, personas kods, vecums (nosakāms no personas koda), dzimums, deklarētā dzīvesvieta (republikas pilsēta/novads), faktiskās darbības veikšanas vieta (republikas pilsēta/novads). Nav nepieciešams norādīt pilnu adresi, tikai republikas pilsētu vai novadu.
4. **(0.7. - 0.9.)** Uzņēmums/institūcija - (aizpildāms, ja dalībnieks ir nodarbināta persona vai piedalās kā dalībnieks no kādas institūcijas vai NVO) - Aizpilda SAM 3.4.1., 7.3.2., 8.2.2., 8.4.1., 8.5.3., 9.1.3., 9.2.1., 9.2.6. un 1.2.2.1., 1.2.2.3., 3.4.2.1.pasākumam.
5. **(0.10.1.- 0.10.2.)** Kontaktinformācija – dalībnieka vai vecāku/ aizbildņu (ja dalībnieks ir nepilngadīgs) e-pasta adrese un tālruņa nr., ja pieejams. Dalībnieku kontaktinformācija nepieciešama, lai nodrošinātu Regulā Nr.1304/2013[[7]](#footnote-8) noteiktās ESF kopējo ilgtermiņa rādītāju uzkrāšanas un ziņošanas prasības (nav FS pienākums). ESF kopējie ilgtermiņa rādītāji atsevišķos gadījumos paredz sniegt informāciju par dalībnieka situāciju noteiktā laika posmā pēc dalības projektā. Tādejādi, gadījumos, kad attiecīgā rādītāja (piem., dalībnieki labākā darba situācijā 6 mēnešus pēc aiziešanas (dalības ESF pasākumā) rādītāja vērtības) noteikšana nav iespējama, izmantojot datu reģistros pieejamo informāciju, rādītāja vērtības noteikšanai veicama dalībnieku aptauja, izmantojot dalībnieka sniegto kontaktinformāciju.
6. **Informācija par dalību**
7. **(1.1.)** Projekta darbības nosaukums atbilstoši projekta iesnieguma 1.5.sadaļā esošajiem darbību līmeņiem, nenorādot apakšlīmeņus, ja tādi ir izdalīti.
8. **(1.2.)** Semināra/ apmācības/ konsultācijas/ cita pasākuma (darbības) nosaukums.
9. **(1.3.)** Semināra/ apmācības/ konsultācijas/ cita pasākuma (darbības) sākuma datums - tiek fiksēta dalībnieka situācija dienā, kad tiek uzsākta dalība ESF pasākumā. Informācija jāievāc no visiem dalībniekiem, par situāciju uzsākot ESF pasākumu.
10. **(1.4.)** Semināra/ apmācības/ konsultācijas/ cita pasākuma (darbības) beigu datums – noteiktais dalības beigu datums, vai paredzētais (plānotais) dalības beigu datums, vai projekta īstenošanas beigu datums. Gadījumā, ja tika norādīts paredzētais (plānotais) dalības beigu datums vai projekta īstenošanas beigu datums, tad pēc dalības beigām to jāaktualizē atbilstoši faktiskajam.
11. **(1.5.)** Dalības ilgums (akadēmiskās stundas/ skaits/ mēneši/ dienas) – jānorāda plānoto pasākumu stundas/ skaits/mēneši/dienas.
12. **(1.6.)** Dalības pārtraukšanas datums – norāda datumu, kad persona pārtrauc dalību pasākumā.
13. **(1.7.)** Iegūtā kvalifikācija (nosaukums) - aizpilda, norādot dalībnieka iegūtās kvalifikācijas nosaukumu, piemēram “frizieris”. Kolonna aizpildāma tikai tad, ja pasākumā ir iespēja iegūt kvalifikāciju. Ja pasākums neparedz kvalifikācijas ieguvi , norāda “-”.
14. **Dalībnieku dalījums pēc statusa darba tirgū (aizpildīt, norādot tikai vienu no variantiem)**
15. **(2.1.) Nodarbinātas personas, tostarp pašnodarbinātas personas** – personas, kurām ir noslēgts darba līgums, vienošanās. Par nodarbinātajiem uzskata arī pašnodarbinātās personas uzņēmējdarbībā, lauku saimniecībā vai profesionālajā praksē. Personas, kuras atrodas pagaidu prombūtnē no darba grūtniecības vai dzemdību atvaļinājuma dēļ, kā arī bērna kopšanas atvaļinājumā, uzskata par nodarbinātām, ja pēc atvaļinājuma beigām personai ir garantija atgriezties iepriekšējā darba vietā. Nodarbināto skaitā ietver arī tās personas, kuras strādā savā lauku saimniecībā (zemnieku vai piemājas), lai saražotu produkciju pašu patēriņam vai pārdošanai. Saskaņā ar šīs metodikas 4.punktu kolonna nav obligāti aizpildāma.

Ja projektā ir noteikta mērķa grupa – nodarbinātās personas, finansējuma saņēmējam pirms dalībnieka iesaistīšanas jāpārliecinās, vai persona atbilst noteiktai mērķa grupai.

1. **(2.2.) Bezdarbnieki** - personas, kas reģistrējušās bezdarbnieka vai darba meklētāja statusam NVA. Saskaņā ar šīs metodikas 4.punktu kolonna nav obligāti aizpildāma.

Ja projektā ir noteikta mērķa grupa – bezdarbnieki, tad finansējuma saņēmējam pirms dalībnieka iesaistīšanas jāpārliecinās, vai persona atbilst noteiktai mērķa grupai.

1. **(2.2.1.) Ilgstošie bezdarbnieki** – pieaugušie (25 gadi un vairāk) (NVA uzskaitē ir ilgāk par 12 mēnešiem, jaunieši (līdz 25) – NVA uzskaitē ir ilgāk par 6 mēnešiem. Dalībnieka vecuma grupa tiek noteikta no dalībnieka dzimšanas datuma un noteikta dalībniekam iesaistoties projektā. Saskaņā ar šīs metodikas 4.punktu kolonna nav obligāti aizpildāma.

Ja projektā ir noteikta mērķa grupa – ilgstošie bezdarbnieki, tad finansējuma saņēmējam pirms dalībnieka iesaistīšanas jāpārliecinās, vai persona atbilst noteiktai mērķa grupai.

1. **(2.3.) Neaktīvas personas** – ekonomiski neaktīvas personas jeb ekonomiski neaktīvie iedzīvotāji, personas, kuras nevar pieskaitīt ne pie nodarbinātajiem iedzīvotājiem, ne arī pie darba meklētājiem/bezdarbniekiem, kas reģistrējušies NVA.

**NB!** Visiem dalībniekiem, kuriem nav piešķirts LV personas kods, ir obligāti jānorāda statuss darba tirgū, proti, jānorāda vērtību “1” vienā no 2.1., 2.2., 2.2.1. vai 2.3.kolonnām.

1. **(2.3.1.) Izglītībā vai apmācībā neiesaistītas neaktīvas personas** – ekonomiski neaktīvās personas, kas uz dalības sākuma brīdi nav iesaistītas izglītībā/apmācībās, t.sk., mūžizglītības vai formālās izglītības programmā, neformālā izglītībā, prof. izglītības programmās.
2. **(2.4.) Atrodas izglītībā vai apmācībās uz dalības uzsākšanas brīdi** - Veic atzīmi, ja dalībnieks, uzsākot dalību, ir iesaistījies citās mācībās (mūžizglītības vai formālās izglītības programmās) vai apmācībās (ārpus darba apmācībās/apmācībās darbā, neformālā izglītība, prof. izglītības programmās), t.sk. apmācības, kurās dalībnieks mācās par personīgajiem līdzekļiem. Atzīmi neveic, ja dalībnieks mācās pirmsskolas iestādē.

Kolonna ir nepieciešama, lai nodrošinātu sākotnējo informāciju ESF kopējo rādītāju saistībā ar dalībnieka izmaiņām izglītībā noteikšanai, t.i., noteiktu, vai dalībnieks ir iesaistīts izglītības / apmācību programmā dalības uzsākšanas brīdī.

1. Ja persona ir atzīmēta kā “izglītībā vai apmācībā neiesaistītas neaktīvas personas”, jābūt atzīmei 2.3.kolonnā “Neaktīvas personas”, savukārt, 2.4.kolonā nevar būt norādīta “1” vērtība.

1. **Dalībnieku dalījums pēc sociālās atstumtības riskam pakļautajām grupām (dalībnieks var neatbilst nevienam no variantiem)**
2. Informāciju dalījumā pēc sociālās atstumtības riskam pakļautajām grupām paredzēts iegūt, anketējot klientus (atbilstoši šīs metodikas 4.punktā noteiktajam, dati par invaliditāti netiek norādīti). Ja dalībnieks atteicies sniegt informāciju par šo sadaļu, FS ir jānodrošina pierādījumi, ka šie dati tika pieprasīti, bet tika saņemts atteikums tos nodrošināt.
3. Ja projektā ir noteikta mērķa grupa pēc sociālās atstumtības riskam pakļautajām grupām, tad finansējuma saņēmējam pirms dalībnieka iesaistīšanas jāpārliecinās, vai persona atbilst noteiktai mērķa grupai.
4. **(3.1.) Migranti, dalībnieki ar ārvalstu izcelsmi, minoritātes** (tostarp sociāli atstumtās kopienas, piemēram, romi)

**Migranti** – personas, kas ieceļojušas Latvijā no citas valsts ar mērķi apmesties uz dzīvi un ir uzskatāmas par ārzemniekiem, repatriantiem, bēgļiem, personām, kurām piešķirts alternatīvais statuss, vai patvēruma meklētājiem. 31.10.2002. [Imigrācijas](https://likumi.lv/ta/id/68522-imigracijas-likums) likuma 1. panta 1. punktā noteikts, ka ārzemnieks ir persona, kura nav Latvijas pilsonis vai Latvijas nepilsonis. 21.09.1995. [Repatriācijas likuma](https://likumi.lv/ta/id/37187-repatriacijas-likums) 2. pantā noteikts, ka repatriants ir persona, kura ir Latvijas pilsonis vai kurai viens no radiniekiem taisnā augšupejošā līnijā ir latvietis vai lībietis (līvs) un kura brīvprātīgi pārceļas uz pastāvīgu dzīvi Latvijas Republikā. [Patvēruma](https://likumi.lv/ta/id/278986-patveruma-likums) likuma 1. panta 9. punktā noteikts, ka patvēruma meklētājs ir trešās valsts piederīgais vai bezvalstnieks, kas šajā likumā noteiktajā kārtībā iesniedzis iesniegumu par bēgļa vai alternatīvā statusa piešķiršanu Latvijas Republikā, līdz brīdim, kad stājies spēkā un kļuvis neapstrīdams galīgais lēmums par viņa iesniegumu. Bēglis ir trešās valsts piederīgais vai bezvalstnieks, kuram Patvēruma likumā noteiktajā kārtībā ir piešķirts bēgļa statuss. Persona, kurai piešķirts alternatīvais statuss, ir trešās valsts piederīgais vai bezvalstnieks, kuram Patvēruma likumā noteiktajā kārtībā piešķirts alternatīvais statuss.

**Dalībnieki ar ārvalstu izcelsmi** – personas, kuru vecāki ir dzimuši ārpus Latvijas Republikas.

**Minoritāšu grupas (tostarp sociāli atstumtās kopienas, piemēram, romi)** – dalībnieki, kas pieder pie kādas no nacionālajām minoritātēm. Atbilstoši 26.05.2005 [likuma “Par Vispārējo konvenciju par nacionālo minoritāšu aizsardzību”](https://likumi.lv/ta/lv/starptautiskie-ligumi/id/1282) 2. pantam, nacionālās minoritātes ir Latvijas pilsoņi, kuri kultūras, reliģijas vai valodas ziņā atšķiras no latviešiem, paaudzēm ilgi tradicionāli dzīvojoši Latvijā un uzskata sevi par piederīgiem Latvijas valstij un sabiedrībai, kā arī vēlas saglabāt un attīstīt savu kultūru, reliģiju vai valodu. Personas, kas nav Latvijas pilsoņi, bet pastāvīgi un legāli dzīvo Latvijas Republikā, un kas sevi identificē ar iepriekš minēto nacionālās minoritātes definīciju, arī ir uzskatāmas par nacionālajām minoritātēm.

Ar terminu “sociāli atstumta kopiena” ir saprotamas nacionālās minoritātes, kurām varētu būt problēmas iekļauties sabiedrībā. Bezpajumtnieki, narkomāni, sektas nepieder pie nacionālām minoritātēm.

1. **(3.1.1.) Romi** – čigānu tautības pārstāvji. Ja persona ir atzīmēta kā “t.sk. romi” (3.1.1.), jābūt obligāti arī atzīmei pie (3.1.) “Migranti, dalībnieki ar ārvalstu izcelsmi, minoritātes”.
2. **(3.2.) Dalībnieki ar invaliditāti** – persona, kurai atbilstoši 01.01.2011 [Invaliditātes likumā](https://likumi.lv/ta/id/211494-invaliditates-likums) paredzētajā kārtībā ir noteikta invaliditāte. Atbilstoši šīs metodikas 4.punktā noteiktajam, dati par invaliditāti nav obligāti norādāmie.

Ja projektā ir noteikta mērķa grupa – dalībnieki ar invaliditāti, finansējuma saņēmējam pirms dalībnieka iesaistīšanas jāpārliecinās, vai persona atbilst noteiktai mērķa grupai.

1. **(3.3.) Citas nelabvēlīgā situācijā esošas personas** – šajā grupā 2014.–2020. gada plānošanas periodā uzskaita šādas ESF tiešu atbalstu saņēmušas personas:

- bērnus (līdz 18 gadu vecuma sasniegšanai): kuri saņem ārpusģimenes aprūpi vai pamet to, kuru vecāki uzturas ārvalstīs, kuri aug sociālā riska ģimenēs;

- jauniešus (no 13 līdz 25 gadu vecumam atbilstoši Jaunatnes likumam), kuri nav ieguvuši pamatizglītību vismaz ISCED 1 līmenī;

- daudzbērnu ģimenes (22.07.1998. [Bērnu tiesību aizsardzības likuma](https://likumi.lv/ta/id/49096-bernu-tiesibu-aizsardzibas-likums) izpratnē – ģimene, kura aprūpē trīs vai vairāk bērnus, tai skaitā audžuģimenē ievietotus un aizbildnībā esošus bērnus);

- personas, kuras aprūpē mājās apgādībā esošu personu, t.sk. vecāki, kas ir bērna kopšanas atvaļinājumā (mājās aprūpē apgādībā esošu personu), var būt pakļauti sociālās atstumtības riskam. Bērna kopšanas laikā var būt zaudētas darba prasmes, kas rada grūtības atgriezties darba tirgū. Piemēram, ja darba vietā notiek apmācības nodarbinātajiem, tad arī šīm personām ir jāņem šīs apmācības, lai varētu konkurēt darba tirgū. Bērna kopšanas atvaļinājums ir personas tiesības, kas nemazina risku, kas saistīts ar iekļaušanos darba tirgū pēc ilgstošas prombūtnes. Savukārt, ja persona, kas aprūpē apgādībā esošu bērnu, nav bijusi nodarbināta vai ir bijusi spiesta dažādu apstākļu dēļ (piemēram, darba devēja spiediena dēļ, grūtības apvienot darba un ģimenes dzīvi, paralēli ir vēl kāda aprūpējamā persona u.c.) aiziet no darba, kļūst par bezdarbnieku. Personas, kas aprūpē mazus bērnus (arī atrodas bērna kopšanas atvaļinājumā), ir uzskaitāmas sadaļā “Citas nelabvēlīgā situācijā esošas personas”

- personas ar prognozējamu invaliditāti;

- no psihoaktīvām vielām atkarīgas personas un līdzatkarīgos ģimenes locekļus;

- ieslodzījumā esošas un no ieslodzījuma vietām atbrīvotas personas;

- no vardarbības cietušas personas un ģimenes un cilvēktirdzniecības upurus;

- bezpajumtnieki vai mājokli zaudējušas personas;

- ģimenes vai atsevišķi dzīvojošas personas, kas atzītas par trūcīgām, t.sk. personas, kas saņem pabalstu garantētā minimālā ienākuma līmeņa nodrošināšanai;

- mājokļa pabalsta saņēmējus.”

1. **Dalībnieku dalījums pēc izglītības (atzīmē augstāko sasniegto izglītības līmeni)**
2. Šajā sadaļā tiek ieskaitītas visas personas, izņemot tās, kas nav pabeigušas pamatskolu (9 klases). Jauniešus (no 13 līdz 25 gadu vecumam atbilstoši 08.05.2008. [Jaunatnes likumam](https://likumi.lv/ta/id/175920-jaunatnes-likums)), kuri nav ieguvuši pamatizglītību jāieskaita pie (3.3. kolonnas).
3. Piemēram, ja persona ir ieguvusi augstāko izglītību, 4.3. kolonnā norāda “1”, 4.1. un 4.2.kolonnā norāda “0”.
4. Akadēmiskā informācijas centra (Latvijas galvenā institūcija, kas sniedz atzinumus par izglītības līmeņiem) mājaslapā ir publicēts informatīvais materiāls[[8]](#footnote-9) par Latvijas izglītības līmeņu saistību ar ISCED līmeņiem, kas balstīts uz 13.06.2017. [MK noteikumiem Nr.322](https://likumi.lv/ta/id/291524-noteikumi-par-latvijas-izglitibas-klasifikaciju.)
5. **(4.1.)Ar pamatskolas izglītību (ISCED 1. līmenis) vai zemākā līmeņa vidējo izglītību (ISCED 2. līmenis)**
6. **(4.2.) Ar vidējo izglītību (ISCED 3. līmenis) vai pēcvidējo izglītību (ISCED 4. līmenis)**
7. **(4.3.) Ar augstāko izglītību (ISCED 5. līmenis līdz 8. līmenis)**

1. **Bezpajumtnieki vai mājokli zaudējušas personas**
2. **(5.) Bezpajumtnieki vai mājokli zaudējušas personas** – personas bez noteiktas dzīves vietas (t.sk. personas, kas apmetušās bezpajumtnieku patversmēs, krīzes centros, patvēruma meklētāju izmitināšanas centros).
3. Arī patvēruma meklētāji, t.i., personas, kas uzturas patvēruma meklētāju uzturēšanas centros un kuriem nav piešķirts bēgļa statuss, ir atzīmējami 5. sadaļā. Toties bēgļi, personas, kurām atbilstoši Patvēruma likuma regulējumam ir jau piešķirts bēgļa statuss, ir atzīmējami sadaļā 3.1. “Migranti”.
4. **(6.) Personas no lauku apvidiem**  – par lauku teritoriju tiek uzskatīta visa Latvijas teritorija, izņemot republikas pilsētas un novadu teritoriālās vienības – pilsētas ar iedzīvotāju skaitu virs 5000 (t.i. izmantojot Centrālās statistikas pārvaldes datus). Atbilstoši šīs metodikas 4.punktā noteiktajam, dati nav obligāti norādāmie.

1. **(7.)** Atzīmēt ar X, ja persona atteikusies sniegt informāciju vai sniegusi to daļēji - Veic atzīmi, ja persona ir atteikusies sniegt informāciju vai sniegusi to daļēji par obligāti aizpildāmo sadaļu “4. Dalībnieku dalījums pēc izglītības”.

Persona dalībnieka anketā norāda, ka nevēlas sniegt informāciju par konkrētu sadaļu, apliecinot to ar parakstu.

Ja informācija par datiem sniegta pilnīgi (t.i., dalībnieks nav atteicies sniegt datus), tad norāda "-", jo tukšus laukus atstāt nevar.

**(8.) Tūlītējie rādītāji (dati par dalībnieku mēnesi pēc dalības pabeigšanas)**

1. Informācija par tūlītējiem rezultāta rādītājiem ir jāievāc mēneša (4 nedēļu) laikā pēc dalības pasākumā. “Četru nedēļu laikā” nozīmē, ka informācija var tikt ievākta uzreiz no dalības pēdējās dienas, bet ne vēlāk kā 4 nedēļas pēc dalības. Kā galvenais instruments informācijas apkopošanai izmantojamas dalībnieku aptaujas. Lai nodrošinātu maksimāli efektīvu datu apkopošanu, aptaujas tūlītējo rezultātu apkopošanai jāveic uzreiz pēc dalības (piemēram, pēdējā nodarbībā). Ja kādu iemeslu dēļ dalībnieks uz pēdējo nodarbību nav ieradies, tad informācija iegūstama, izmantojot kontaktinformāciju, kura tiek apkopota uz dalības uzsākšanas brīdi (telefona intervijas, elektroniskā aptauja uz elektronisko pastu).
2. **(8.1.)** Neaktīvie dalībnieki, kas sākuši darba meklējumus pēc aiziešanas (ne vēlāk kā 4 nedēļas pēc dalības pārtraukšanas vai pabeigšanas). – Neaktīvie dalībnieki, kas saņēmuši ESF atbalstu un kas pēc dalības ESF pasākumā reģistrējušies bezdarbnieka statusam un uzsākuši darba meklējumus. Neaktīvie dalībnieki ir personas, kas nav darba spēka sastāvdaļa, t.i., nav nodarbināti un nav reģistrējušies kā bezdarbnieki.

Atbilstoši šīs metodikas 4.punktā noteiktajam, dati nav obligāti norādāmie.

1. **(8.2.)** Izglītībā/ apmācībā iesaistītie dalībnieki pēc aiziešanas (ne vēlāk kā 4 nedēļas pēc dalības pārtraukšanas vai pabeigšanas) - Personas (dalībnieki), kas saņēmušas ESF atbalstu un kas 4 nedēļu laikā pēc dalības ESF pasākumā no jauna iesaistījušies mācībās (mūžizglītības vai formālās izglītības programmās) vai apmācībās (ārpus darba apmācībās / apmācībās darbā, neformālā izglītībā, profesionālās izglītības programmās utt.).

Datus norāda tikai gadījumā, ja uzsākot dalību projektā, dalībnieks nebija iesaistīts izglītībā/apmācībā (2.4.kolonnā bija norādīta vērtība “0”).

1. **(8.3.)** Kvalifikāciju ieguvušie dalībnieki pēc aiziešanas (ne vēlāk kā 4 nedēļas pēc dalības pārtraukšanas vai pabeigšanas) – aizpilda tikai par dalībniekiem, kuri ieguvuši kvalifikāciju, piedaloties ESF pasākumā. Kvalifikācijas ieguve nozīmē oficiālas vērtēšanas un atzīšanas procesa rezultātu, ko iegūst, kad kompetenta struktūra konstatē, ka persona ir sasniegusi mācīšanās rezultātus atbilstīgi konkrētiem standartiem. Atbilstoši Izglītības likumam ar kvalifikāciju saprot profesionālo kvalifikāciju, kas ietver noteiktai profesijai atbilstošas izglītības un profesionālās meistarības dokumentāri apstiprinātu novērtējumu".
2. **(8.4.)** Nodarbinātībā iesaistītie dalībnieki, tostarp pašnodarbinātie, pēc aiziešanas (ne vēlāk kā 4 nedēļas pēc dalības pārtraukšanas vai pabeigšanas) - Bez darba esošas vai neaktīvas personas, kas saņēmušas ESF atbalstu un kas 4 nedēļu laikā pēc dalības ESF pasākumā uzsākuši strādāt vai kļuvuši par pašnodarbinātajiem. Neaktīvie dalībnieki ir personas, kas nav darba spēka sastāvdaļa, t.i., nav nodarbināti un nav reģistrējušies kā bezdarbnieki.

Atbilstoši šīs metodikas 4.punktā noteiktajam, dati nav obligāti norādāmie.

1. **(8.5.)** Nelabvēlīgā situācijā esoši dalībnieki, kas pēc aiziešanas sākuši darba meklējumus, iesaistījušies izglītībā/apmācībā, kvalifikācijas ieguvē, nodarbinātībā, tostarp pašnodarbinātie (ne vēlāk kā 4 nedēļas pēc dalības pārtraukšanas vai pabeigšanas)  – Nelabvēlīgā situācijā esošie dalībnieki, kas pēc dalības ESF pasākumā reģistrējušies bezdarbnieka statusam un uzsākuši darba meklējumus, iesaistījušies izglītībā/apmācībā, ieguvuši kvalifikāciju vai uzsākuši darba attiecības, tostarp kļuvuši par pašnodarbinātajiem. Nelabvēlīgā situācijā esošie dalībnieki ir:

1) dalībnieki, kas dzīvo mājsaimniecībās, kurās neviens no tās locekļiem nav nodarbināts;

2) dalībnieki, kas dzīvo vienatnē ar apgādībā esošu bērnu;

3) migranti, personas ar ārvalsts izcelsmi, minoritātes (ieskaitot atstumtības riskam pakļautos iedzīvotājus, kā, piemēram, romu tautības pārstāvji);

4) dalībnieki ar invaliditāti;

5) citas nelabvēlīgā situācijā esošas personas."

Finansējuma saņēmējam nav jāiesniedz šajā laukā noteiktie dati. Ņemot vērā 3., 5. un 8. sadaļā norādītos datus, KPVIS 8.5.kolonnas dati tiks norādīti automātiski.

1. **(8.6.)** Atzīmēt ar X, ja informāciju par personu nav iespējams iegūt četru nedēļu laikā pēc pabeigšanas (iemeslu norādot kolonnā “Piezīmes”).
2. **(9.)** Piezīmes – Ja attiecināms, norāda iemeslu, kāpēc informāciju nav iespējams iegūt par personu četru nedēļu laikā pēc pabeigšanas. Norādīt sadaļas, par kurām persona atteikusies sniegt informāciju, ja veikta atzīme kolonnā (7), ja dalība pārtraukta, norādīt vai attaisnotu/neattaisnotu iemeslu dēļ, cita informācija pēc nepieciešamības.

**Datu apkopošanas, savstarpējas loģikas un datu kvalitātes pārbaudes**

Zemāk norādītās datu savstarpējās loģikas pārbaudes tiek veiktas arī SFC sistēmā, pirms Gada ziņojuma nosūtīšanas SFC.

1) Kopējie dalībnieki = Summa bezdarbniekiem (t.sk. ilgstošiem) + neaktīviem dalībniekiem + nodarbinātie (t.sk. pašnodarbinātie).

2) Visiem dalībniekiem jābūt dzimumu dalījumā, katram rādītājam. Kopējā summa sievietēm un vīriešiem, jābūt vienādai ar kopējo dalībnieku summu. Kopējie dalībnieki = Sievietes + vīrieši

**Tabula Nr. 1**

Savstarpējas datu loģikas tests kopējiem rādītājiem (dalībniekiem)

|  |  |
| --- | --- |
| **Rādītāja vērtība** | **Jābūt mazākai vai vienādai ar:** |
| Ilgstošie bezdarbnieki | Bezdarbnieki |
| izglītībā vai apmācībā neiesaistītas neaktīvas personas | Neaktīvas personas |
| Kopsumma:  Dalībnieki vecumā līdz 25 gadiem  Dalībnieki vecumā pēc 54 gadiem | Kopējie dalībnieki (t.i. summa bezdarbniekiem +  neaktīviem + nodarbinātie) |
| Personas vecumā pēc 54 gadiem, kas ir bezdarbnieki,  tostarp ilgstošie bezdarbnieki, vai izglītībā vai  apmācībā neiesaistītas neaktīvas personas | Personas vecumā pēc 54 gadiem |
| Kopsumma:   * ar pamatskolas izglītību (ISCED 1. līmenis) vai   zemākā līmeņa vidējo izglītību (ISCED 2. līmenis   * ar vidējo izglītību (ISCED 3. līmenis) vai pēcvidējo   izglītību (ISCED 4. līmenis)   * ar augstāko izglītību (ISCED 5. līmenis līdz   8. līmenis) | Kopējie dalībnieki (t.i. summa bezdarbniekiem +  neaktīviem + nodarbinātie) |
| Migranti, dalībnieki ar ārvalstu izcelsmi. Minoritātes  (tostarp sociāli atstumtās kopienas, piemēram, romi) | Kopējie dalībnieki (t.i. summa bezdarbniekiem +  neaktīviem + nodarbinātie) |
| Dalībnieki ar invaliditāti | Kopējie dalībnieki (t.i. summa bezdarbniekiem +  neaktīviem + nodarbinātie) |
| Citas nelabvēlīgā situācijā esošas personas | Kopējie dalībnieki (t.i. summa bezdarbniekiem +  neaktīviem + nodarbinātie) |
| Bezpajumtnieki vai mājokli zaudējušas personas | Kopējie dalībnieki (t.i. summa bezdarbniekiem +  neaktīviem + nodarbinātie) |
| Personas no lauku apvidiem | Kopējie dalībnieki (t.i. summa bezdarbniekiem +  neaktīviem + nodarbinātie) | |

**Tabula Nr. 2**

Savstarpējas datu loģikas tests kopējiem rādītājiem (dalībniekiem)

|  |  |
| --- | --- |
| Kopsumma rādītāja vērtībai | Jābūt vienādai ar |
| Kopsumma dalībniekiem:   * Dalībnieki vecumā līdz 25 gadiem * Dalībnieki vecumā pēc 54 gadiem * Pārējie dalībnieki, kas nav iekļauti šajās vecuma   grupās. | Kopējie dalībnieki (t.i. summa bezdarbniekiem +  neaktīviem + nodarbinātie) |
| Kopsumma:   * ar pamatskolas izglītību (ISCED 1. līmenis) vai zemākā   līmeņa vidējo izglītību (ISCED 2. līmenis   * ar vidējo izglītību (ISCED 3. līmenis) vai pēcvidējo   izglītību (ISCED 4. līmenis) ar   * augstāko izglītību (ISCED 5. līmenis līdz 8. līmenis) * Pārējie dalībnieki, kas nav iekļauti šajās izglītības   grupās. | Kopējie dalībnieki (t.i. summa bezdarbniekiem +  neaktīviem + nodarbinātie) |

**Tabula Nr. 3**

Savstarpējas datu loģikas tests kopējiem tūlītējiem rādītājiem

|  |  |
| --- | --- |
| **Rādītāja vērtība** | **Jābūt mazākai vai vienādai ar:** |
| Neaktīvie dalībnieki, kas sākuši darba meklējumus pēc  aiziešanas | Neaktīvas personas |
| Izglītībā/ apmācībā iesaistītie dalībnieki pēc aiziešanas | Bezdarbnieki + izglītībā vai apmācībā neiesaistītas  neaktīvas personas + nodarbinātie |
| Kvalifikāciju ieguvušie dalībnieki pēc aiziešanas | Kopējie dalībnieki (t.i. summa bezdarbniekiem +  neaktīviem + nodarbinātie) |
| Nodarbinātībā iesaistītie dalībnieki, tostarp  pašnodarbinātie, pēc aiziešanas | Bezdarbnieki + Neaktīvie |
| Nelabvēlīgā situācijā esoši dalībnieki, kas pēc aiziešanas  sākuši darba meklējumus, iesaistījušies izglītībā/apmācībā,  kvalifikācijas ieguvē, nodarbinātībā, tostarp  pašnodarbinātie | Kopējais nelabvēlīgā situācijā esošo dalībnieku  skaits |

1. [2015.gada 10.februāra Ministru kabineta noteikumi Nr.77 “Eiropas Savienības struktūrfondu un Kohēzijas fonda projektu pārbaužu veikšanas kārtība 2014.–2020.gada plānošanas periodā”](https://likumi.lv/ta/id/272535-eiropas-savienibas-strukturfondu-un-kohezijas-fonda-projektu-parbauzu-veiksanas-kartiba-2014-2020-gada-planosanas-perioda) 2.1 pielikums. [↑](#footnote-ref-2)
2. [2015.gada 24.februāra Ministru kabineta noteikumi Nr.108 “Kārtība, kādā uzrauga un izvērtē Eiropas Savienības struktūrfondu un Kohēzijas fonda ieviešanu, kā arī izveido un izmanto Kohēzijas politikas fondu vadības informācijas sistēmu 2014.–2020.gadam”](https://likumi.lv/ta/id/272807-kartiba-kada-uzrauga-un-izverte-eiropas-savienibas-strukturfondu-un-kohezijas-fonda-ieviesanu-ka-ari-izveido-un-izmanto-kohezij). [↑](#footnote-ref-3)
3. Kolonnas 03. un 04. nav obligāti aizpildāmas (var atstāt tukšas), ja dalībniekam ir PMLP piešķirts LV personas kods (tad sistēma aizpildīs pati). [↑](#footnote-ref-4)
4. Kolonnas 2.1. un 2.2. netiek aizpildītas, ja dalībniekam ir PMLP piešķirts LV personas kods (tad sistēma aizpildīs pati). [↑](#footnote-ref-5)
5. Kolonnas 2.1., 2.2., 2.2.1., 3.2., 3.2.1., 3.2.2., 3.2.3., 3.2.4., 3.2.5. un 6. nav obligāti aizpildāmas (var atstāt tukšas), ja dalībniekam ir PMLP piešķirts LV personas kods. [↑](#footnote-ref-6)
6. Kolonnas 03., 04. un 05. nav obligāti aizpildāmas (var atstāt tukšas), ja dalībniekam ir PMLP piešķirts LV personas kods. [↑](#footnote-ref-7)
7. [Eiropas Komisijas un Eiropas Parlamenta un Padomes 2013.gada 17.decembra Regulu (ES) Nr.1304/2013 par Eiropas Sociālo fondu un ar ko atceļ Padomes Regulu (EK) Nr.1081/2006](http://eur-lex.europa.eu/legal-content/LV/TXT/?qid=1421584799618&uri=CELEX:32013R1304) [↑](#footnote-ref-8)
8. <http://www.aic.lv/portal/izglitiba-latvija/izglitibas-sistema> [↑](#footnote-ref-9)